CELEX: 32020R1588
Language: fi
Date: 2020-06-25 00:00:00
Title: Komission delegoitu asetus (EU) 2020/1588, annettu 25 päivänä kesäkuuta 2020, Euroopan parlamentin ja neuvoston asetuksen (EU) 2017/821 liitteen I muuttamisesta vahvistamalla tantaali- tai niobiummalmien ja -rikasteiden, kultamalmien ja -rikasteiden, tinaoksidien ja -hydroksidien, tantalaattien ja tantaalikarbidien kynnysarvot

30.10.2020   
               
               
                  FI
               
               
                  Euroopan unionin virallinen lehti
               
               
                  L 360/1
               
            
         KOMISSION DELEGOITU ASETUS (EU) 2020/1588,
         annettu 25 päivänä kesäkuuta 2020,
         Euroopan parlamentin ja neuvoston asetuksen (EU) 2017/821 liitteen I muuttamisesta vahvistamalla tantaali- tai niobiummalmien ja -rikasteiden, kultamalmien ja -rikasteiden, tinaoksidien ja -hydroksidien, tantalaattien ja tantaalikarbidien kynnysarvot
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tuojiin, jotka tuovat konfliktialueilta ja korkean riskin alueilta peräisin olevia tinaa, tantaalia ja volframia, niiden malmeja sekä kultaa, sovellettavien toimitusketjun due diligence -velvoitteiden vahvistamisesta 17 päivänä toukokuuta 2017 annetun Euroopan parlamentin ja neuvoston asetuksen (EU) 2017/821 (1) ja erityisesti sen 1 artiklan 4 kohdan,
         sekä katsoo seuraavaa:
         
                     (1)
                  
                  
                     Asetuksen (EU) 2017/821 liitteessä I on luettelo kyseisen asetuksen soveltamisalaan kuuluvista mineraaleista ja metalleista, ja siinä vahvistetaan tietyt vuotuiset tuonnin kynnysarvot tällaisille mineraaleille ja metalleille.
                  
               
                     (2)
                  
                  
                     Asetuksen (EU) 2017/821 1 artiklan 3 kohdan mukaisesti kyseistä asetusta ei sovelleta unionin tuojiin, jos niiden vuotuinen tuontimäärä on kunkin kyseeseen tulevan mineraalin tai metallin osalta pienempi kuin kyseisen asetuksen liitteessä I vahvistettu kynnysarvo. Esitetyt kynnysarvot vahvistetaan tasolle, jolla varmistetaan, että vähintään 95 prosenttiin kunkin mineraalin tai metallin unioniin tuodusta kokonaismäärästä sovelletaan unionin tuojien osalta asetuksessa vahvistettuja velvoitteita.
                  
               
                     (3)
                  
                  
                     Kun asetus annettiin vuonna 2017, käytettävissä ei ollut riittävästi eriteltyjä yhdistetyn nimikkeistön koodeja viidelle niistä mineraaleista ja metalleista, jotka on lueteltu liitteessä I. Tämän vuoksi kyseisiä mineraaleja ja metalleja koskevat tuontitiedot eivät olleet saatavilla ja viisi liitteessä I esitettävää kynnysarvoa on edelleen vahvistamatta.
                  
               
                     (4)
                  
                  
                     Asetuksen (EU) 2017/821 1 artiklan 4 kohdan mukaan komission on määrä liitteen I muuttamiseksi vahvistaa asetuksen (EU) 2017/821 18 ja 19 artiklan mukaisesti annettavalla delegoidulla säädöksellä ne kynnysarvot, jotka ovat liitteessä I edelleen vahvistamatta. Delegoitu säädös olisi hyväksyttävä 1 päivänä huhtikuuta 2020, mikäli mahdollista, mutta viimeistään 1 päivänä heinäkuuta 2020.
                  
               
                     (5)
                  
                  
                     Asetuksella (EU) 2017/821 otettiin käyttöön viisi uutta Euroopan yhteisöjen yhtenäistetyn tullitariffin, jäljempänä ’Taric’, alanimikettä, jotka vastaavat niitä viittä mineraalia ja metallia, joille ei ole vielä vahvistettu kynnysarvoja ja joista jäsenvaltioiden tulliviranomaiset ovat keränneet tullitiedot siitä lähtien, kun asetus tuli voimaan kesäkuussa 2017.
                  
               
                     (6)
                  
                  
                     Asetuksen (EU) 2017/821 18 artiklan mukaan komissio tukeutuu jäsenvaltioiden kahdelta edeltävältä vuodelta eli vuosilta 2018 ja 2019 kunkin unionin tuojan osalta toimittamiin tuontitietoihin.
                  
               
                     (7)
                  
                  
                     Asetuksen (EU) 2017/821 liite I olisi sen vuoksi muutettava tämän mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) 2017/821 liite I tämän delegoidun asetuksen liitteen mukaisesti.
         
         
            2 artikla
            Tämä delegoitu asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä delegoitu asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä kesäkuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 130, 19.5.2017, s. 1.
      
      
         
            LIITE
            Muutetaan asetuksen (EU) 2017/821 liite I seuraavasti:
            
                        1)
                     
                     
                        muutetaan kohdassa ”A osa: Mineraalit” taulukko seuraavasti:
                        
                                    a)
                                 
                                 
                                    korvataan kolmas rivi seuraavasti:
                                    
                                                ”Tantaali- tai niobiummalmit ja -rikasteet
                                             
                                             
                                                Ex26159000 
                                             
                                             
                                                10
                                             
                                             
                                                100 000 ”
                                             
                                          
                              
                                    b)
                                 
                                 
                                    korvataan neljäs rivi seuraavasti:
                                    
                                                ”Kultamalmit ja -rikasteet
                                             
                                             
                                                Ex26169000 
                                             
                                             
                                                10
                                             
                                             
                                                4 000 000 ”
                                             
                                          
                              
                  
                        2)
                     
                     
                        muutetaan kohdassa ”B osa: Metallit” taulukko seuraavasti:
                        
                                    a)
                                 
                                 
                                    korvataan toinen rivi seuraavasti:
                                    
                                                ”Tinaoksidit ja -hydroksidit
                                             
                                             
                                                Ex28259085 
                                             
                                             
                                                10
                                             
                                             
                                                3 600 ”
                                             
                                          
                              
                                    b)
                                 
                                 
                                    korvataan viides rivi seuraavasti:
                                    
                                                ”Tantalaatit
                                             
                                             
                                                Ex28419085 
                                             
                                             
                                                30
                                             
                                             
                                                30”
                                             
                                          
                              
                                    c)
                                 
                                 
                                    korvataan seitsemäs rivi seuraavasti:
                                    
                                                ”Tantaalin karbidit
                                             
                                             
                                                Ex28499050 
                                             
                                             
                                                10
                                             
                                             
                                                770”